Diari Oficial de la Generalitat Valenciana


Sumari del DOGV 7247, del 03-04-2014 (2014/2702)

Notificació de la interlocutòria dictada en el procediment de mesures provisionals prèvias número 1224/2013.
------------------------------------------------------------------------------------------------------------

### Dades del document

Número de DOGV
:   7247

Data del DOGV
:   03-04-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/2702


Organisme emissor
:   Jutjat de Primera Instància Número 2 d'Orihuela

Tipus de document
:   Anunci

Notificació de la interlocutòria dictada en el procediment de mesures provisionals prèvias número 1224/2013. [2014/2702]  
Celia Mas Moscardó, secretària del Jutjat de Primera Instància número 2 d'Orihuela, faig saber que en el procediment mesures provisionals número 001224/2013 a instàncies d'Ala Patachyk, representat pel procurador Mariano M. Díaz Carrió, contra Andrei Parkhomchyk, en els quals s'ha dictat la resolució que, literalment, és com seguix:  
  
«Interlocutòria 453/2013  
Jutge que la dicta: Alfonso Carlos Aliaga Casanova.  
Lloc: Orihuela.  
Data: 12 de desembre de 2013.  
  
Antecedents de fet  
  
Primer. El procurador Mariano Díaz Carrió, en nom i representació d'Ala Patapchyk, ha presentat sol·licitud de mesures matrimonials contra Andrei Parkhomchyk, tramitada amb el número indicat en l'encapçalament d'esta resolució, en què se sol·licitava, a l'empara de l'article 773 de la Llei d'Enjudiciament Civil, en relació amb l'article 103 del Codi Civil, l'adopció d'una sèrie d'estes en relació amb els fills comuns haguts en el matrimoni, i s'han convocat a les parts per a la compareixença prevista en l'article 771 de la Llei d'Enjudiciament Civil.  
  
  
Segon. La compareixença, assenyalada per al dia 10 de desembre 2013, va tindre lloc amb el resultat següent:  
La part actora es va ratificar en la seua sol·licitud, si bé va modificar la sol·licitud quant a la pàtria potestat, sol·licitant que siga compartida, i quant al règim de visites, sol·licitant que no s'establira cap règim, va concórrer el Ministeri Fiscal, que es va oposar a allò que s'ha sol·licitat a resultes de la prova.  
El demandat no va comparéixer, per la qual cosa va ser declarat en rebel·lia.  
Una vegada rebuda la peça a prova, l'actor va proposar la documental i interrogatori del demandat, i el Ministeri Fiscal va proposar l'interrogatori de l'actor i la documental.  
Es va admetre tota la prova.  
Practicada tota la prova admesa, després de formular l'actora i el Ministeri Fiscal conclusions finals, va quedar l'expedient pendent de dictar una resolució.  
Dispose que durant la tramitació del procediment matrimonial que es tramita regisquen les mesures provisionals següents :  
1. La pàtria potestat de la filla menor serà compartida. La filla menor quedarà sota la guàrdia i custòdia de la mare, establint-se en favor de l'altre cònjuge el següent règim de visites, que es desenrotllarà en territori espanyol, excepte comú acord de les parts en contra:  
  
a) Mitat de les vacacions de Nadal i Setmana Santa distribuïdes de la manera següent:  
Vacacions de Nadal: els anys imparells, la primera mitat de les vacacions, des del dia que els donen les vacacions en el col·legi fins al 30 de desembre a les 19.00 hores amb la mare; i des del dia 30 de desembre a les 19.00 hores fins al dia immediat anterior a les 20.00 hores del reinici de les classes estaran amb el pare, i viceversa els anys parells.  
  
Setmana Santa: els anys imparells passaran la primera setmana de Dilluns Sant a Diumenge Sant amb el pare i, la segona, de Dilluns de Pasqua a Diumenge de Pasqua amb la mare, i viceversa els anys parells.  
b) En les vacacions d'estiu, 15 dies amb el pare, triant el període el pare en anys imparells, i la mare en anys parells.  
c) Una vegada el pare fixe novament la seua residència a Espanya, el règim de visites s'ampliaria a finals de setmana alterns des de les 10.00 del matí del dissabte a les 20.00 hores del diumenge.  
2. S'establix, en concepte aliments per a la progènie, la quantitat de 180 euros mensuals, la qual serà satisfeta exclusivament pel pare entre els dies un i cinc de cada mes i per anticipat, quantitat que serà actualitzada anualment d'acord amb les variacions de l'índex de preus al consum, de manera automàtica i sense necessitat de nou pronunciament judicial (primera actualització, 1 de desembre de 2014), sense perjuí que els gastos excepcionals siguen satisfets per mitat.  
Els gastos extraordinaris hauran de ser consensuats per ambdós progenitors, i s'hauran de notificar prèviament a la seua realització (excepte urgència inajornable), i s'entendran acceptats si el contrari no s'oposara en els 10 dies següents. En cas de discrepància qualsevol de les parts podrà acudir a l'arbitri judicial, i s'establirà la necessitat del gasto conforme a l'article 156.2 del Codi Civil, sense ulterior recurs.  
  
Notifiqueu-ho a les parts i al Ministeri Fiscal, i els preveniu que en contra no es pot interposar cap recurs.  
Així ho acorda, mana i firma Alfonso Carlos Aliaga Casanova, magistrat jutge del Jutjat de Primera Instància número 2 dels d'esta ciutat i partit. En done fe.»  
  
I atés que el demandat, Andrei Parkhomchyk, es troba en parador desconegut, expedisc este edicte a fi que li valga de notificació de forma deguda.  
  
Orihuela, 12 de desembre de 2013.- La secretària judicial: Celia Mas Moscardó.